**POSTUPAK U SLUČAJU SMRTNE, TEŽE ILI SKUPNE OZLJEDE NA RADU**

**OBVEZE PROČELNIKA ODJELA, VODITELJA USTROJBENIH JEDINICA, VODITELJA LABORATORIJA, VODITELJA ODSJEKA, STRUČNJAKA ZAŠTITE NA RADU I RADNIKA:**

**1. U slučaju ozljede na radu radnika TVZ, učenika ili studenta na učeničkoj, odnosno studentskoj praksi, volontera ili osobe na osposobljavanju kao i ozljede posjetitelja TVZ,**

1. **1. radnik – očevidac je obvezan:**

odmah obavijestiti radnika TVZ osposobljenog za pružanje prve pomoći, a ako treba pozvati prvu pomoć, pozvati voditelja ustrojbene jedinice, voditelja laboratorija odnosno voditelja odsjeka, stručnjaka zaštite na radu, a u slučaju njihove odsutnosti obavijestiti pročelnika odjela.

1. **2. voditelji ustrojbene jedinice, laboratorija odnosno voditelji odsjeka su obvezani:**

-odmah o ozljedi na radu izvijestiti pročelnika odjela, stručnjaka zaštite na radu i povjerenika zaštite na radu,

-odmah izvijestiti inspekciju rada na tel. 01/6503013, uredovno radno vrijeme do 16,00 sati te 112 iza 16,00 sati a najkasnije u roku od 48 sati od nastanka ozljede i podnijeti pisano izvješće inspekciji rada,

-osigurati dokaze odmah (isti dan) - fotografirati mjesto nesreće, sačiniti zapisnik, uzeti izjave ozlijeđenog, očevidaca i neposrednog voditelja,

-u suradnji sa stručnjakom za zaštitu na radu napisati (popuniti) prijavu ozljede na radu na propisanom obrascu sa svom potrebnom dokumentacijom i dostaviti u HZZO najkasnije osam dana od nastanka ozljede na radu,

-provjeriti da li je prijava o ozljedi na radu priznata kod HZZO-a,

**2. U slučaju ozljede radnika na putu do radnog mjesta ili na povratku s posla (sat vremena prije početka rada i sat vremena po završetku rada)**

**2.1. radnik je obvezan:**

-izvijestiti voditelja ustrojbene jedinice, laboratorija, odsjeka o ozljedi, što je moguće prije, a najkasnije u roku od 24 sati od ozljede,

-dati potrebne informacije o provedenom očevidu od strane policije ili drugih nadležnih tijela, te druge potrebne informacije,

-dati izjavu o uzrocima i načinu ozljeđivanja, a ako radnik nije u stanju pisati, izjavu će prema njegovom kazivanju zapisati neposredni voditelj.

 Dekanica

Prof. dr. sc. Slavica Ćosović Bajić

Ovaj Prilog je objavljen na

INTRANETU i istaknut u prostorima odjela i

Laboratoriju